KOMISIJA:

Prof.dr. Lejla Turčilo, predsjednica

Prof. dr. Belma Buljubašić, članica

Prof.dr. Nedžma Džananović Miraščija, članica

FAKULTET POLITIČKIH NAUKA

VIJEĆE FAKULTETA

S A R A J E V O

Na osnovu člana 124. i člana 163. stava (7) Zakona o visokom obrazovanju (Službene novine Kantona Sarajevo, br. 42/13. – Prečišćeni tekst), člana 104. Statuta Univerziteta u Sarajevu, te člana 7. Pravilnika o režimu postdiplomskog studija i postupku odbrane magistraskog rada, Vijeće Fakulteta, na prijedlog Odsjeka komunikologije održanoj 09.06.2020, donijelo je Odluku o imenovanju Komisije za ocjenu uslova kandidatkinje Maje Milavić i podobnosti teme magistarskog rada pod naslovom “**REFORMA JAVNIH EMITERA U BOSNI I HERCEGOVINI U KONTEKSTU EU INTEGRACIJA**“.

Komisija, nakon uvida i ocjene magistarskog rada, podnosi Vijeću Fakulteta slijedeći:

**I Z V J E Š T A J**

**Biografski podaci o kandidatkinji**

Maja Milavić je rođena 10.04.1979. godine u Sarajevu, općina Centar. Osnovnu školu je pohađala u Sarajevu, te gradovima Füssen-u i Kemptenu u Saveznoj Republici Njemačkoj. Prvu gimnaziju u Sarajevu je upisala 1996. godine, gdje je maturirala 1998. godine. Iste godine upisuje studij žurnalistike na Fakultetu političkih nauka u Sarajevu, gdje diplomira 25.09. 2009. godine. Postdiplomski studij: BiH u suvremenom svijetu i euroatlantskim integracijama, naučna oblast komunikologija, upisala je 2002/2003. godine.

Prve godine svog profesionalnog, novinarskog rada provodi kao reporterka na Studentskom eFM radiju, te kasnije kao urednica programa za kulturu. Uporedo s novinarskom karijerom radi i kao glasnogovornica Udruženja za pomoć djeci sa mentalnom retardacijom „Oaza“ i Gender centra Vlade Federacije BiH.

Bila je dugogodišnja politička analitičarka austrijske konsultantske kompanije „European Information Consulting“ iz Beča, gdje joj je zadatak bio pisanje političkih analiza na njemačkoj jeziku o svim relevantnim, političkim zbivanjima u BiH. Novinarsku karijeru nastavila je na Radiju „Deutsche Welle“ u Bonn-u (Njemačka), Radiju „Kameleon“ u Sarajevu, te kao članica informativno-zabavne redakcije BHRT-a. Godine 2007. počinje raditi kao monitor za medije u Policijskoj misiji Evropske unije u BiH. Kao članica press ureda Misije, učestvovala je u brojnim kampanjama za podizanje svijesti građana, koje su implementirane zajedno sa policijskim agencijama u Bosni i Hercegovini.

 Od 2011. godine radi kao službenica za politička pitanja Misije OSCE-a u Bosni i Hercegovini, gdje je nadležna za pitanja političkih zbivanja u BiH, EU i NATO integracija, regionalne suradnje, medijskih sloboda i političkog učešća nacionalnih manjina.

Tema magistarskog rada glasi: “**REFORMA JAVNIH EMITERA U BOSNI I HERCEGOVINI U KONTEKSTU EU INTEGRACIJA**”

**Struktura rada**:

Kandidatkinja je predložila sljedeću strukturu rada:

UVOD

1. DEFINISANJE POJMOVA

###  EVROPSKE INTEGRACIJE

###  Koncept i teorijske osnove EU integracija

###  BiH u kontekstu proširenja EU

###  Napredak BiH u procesu EU integracija

###  Trenutni politički izazovi BiH u procesu EU integracija

 JAVNI EMITERI U BOSNI I HERCEGOVINI

### Javni emiteri u BiH

### Uloga javnih emitera u procesu EU integracija

### Trenutačna situacija u javnim emiterima u BiH u procesu EU integracija

1. ULOGA POGLAVLJA 10 – INFORMACIONO DRUŠTVO I MEDIJI –U PROCESU EU INTEGRACIJA
	* 1. Analiza Poglavlja 10 – Informaciono društvo i mediji
		2. Odgovori BiH na Poglavlje 10 Upitnika Evropske komisije
		3. Različiti politički pristupi reformi javnih emitera u BiH i odgovorima iz Poglavlja 10

### Zahtjevi pred svim nivoima vlasti i političkim strankama BiH koji se tiču reforme javnih emitera u procesu EU integracija

### Političke opstrukcije reforme javnih emitera u BiH

1. PREDSTOJEĆE REFORME JAVNIH EMITERA U PROCESU EU INEGRACIJA

### Uslovi za reformu javnih emitera u BiH

### Uloga EU mehanizma koordinacije u procesu reforme javnih emitera u BiH

### Neizvršeni koraci u reformama javnih emitera koji predstoje BiH

### Uloga međunarodne zajednice u procesu reforme javnih emitera u kontekstu EU integracija

### Uspješni primjeri reforme javnih emitera zemalja članica EU iz regije

### Primjeri zemalja potencijalnih članica EU sa sličnom medijskom slikom

1. ZAKLJUČAK

**Obrazloženje teme**

Kandidatkinja u prijavi navodi obrazloženje rada koje se ogleda u sljedećem:

Evropska unija (EU) od svog nastajanja zamišljena je kao projekat mira i stabilnosti, te zajednica u kojoj su zemlje članice kako u ekonomskom tako i u političkom smislu „*opredijeljene za promicanje mira, demokratije, stabilnosti i blagostanja*“[[1]](#footnote-1). Kako naglašava Centar za politike i upravljanje, bitnost procesa pridruživanja i postajanja članicom EU ogleda u tome što se usvajanjem evropskih standarda u različitim sferama društva postiže korjenita transformacija društvenih, ekonomskih i socijalnih odnosa u zemlji[[2]](#footnote-2). EU je ne samitu u Kopenhagenu 1993. godine definisala uslove za pristupanje njenih budućih članica. Ti takozvani „kriteriji iz Kopenhagena“ odražavaju vrijednosti na kojima se zasniva EU, a istovremeno jasno definišu pravac transformacija zemalja Srednje i Istočne Evrope, tako da ispunjavanje uslova postavljenih u procesu EU integracija te obaveza koje je na sebe preuzela i Bosna i Hercegovina (BiH), predstavljaju scenarij za najbrži razvoj jedne države.

Naime, po tvrdnjama zvaničnika EU, BiH je buduća država članica Evropske unije[[3]](#footnote-3). U realnosti je BiH potencijalna zemlja članica koja se već desetljećima nalazi u vrlo specifičnom procesu tranzicije iz postkonfliktne i postsocijalističke u demokratsku državu. Ovaj proces se odvija paralelno sa procesom ispunjavanja uslova za pristupanje EU, te uz angažman međunarodne zajednice. Najzahtjevniji proces je usklađivanje bh. zakonodavstva sa *acquis communautaire* (pravnom stečevinom EU), jer on predstavlja jedan od najznačajnijih pravnih i političkih principa evropskih integracija. BiH je obećana perspektiva pristupanja onda kada za nju ispuni uslove[[4]](#footnote-4).

Sporazum o stabilizaciji i pridruživanju (SSP) između EU i BiH, potpisan 16. juna 2008. godine, uspostavio je okvir za implementaciju reformi koje će zemlju približiti EU. Sporazum je stupio na snagu 1. juna 2015. godine. Predsjedavajući Predsjedništva BiH je 15. februara 2016. godine podnio zahtjev BiH za članstvo u Evropskoj uniji Predsjedništvu Vijeća EU. Evropska komisija je u decembru 2016. godine proslijedila BiH detaljan upitnik koji komisiji služi kao analitički instrument kako bi ocijenila spremnost države da stekne status kandidata za članstvo u EU i otvori pristupne pregovore[[5]](#footnote-5). Vlastima BiH trebalo je 14 mjeseci da postignu politički dogovor oko odgovora na 3.242 pitanja, za koji im je prvobitno dat rok od šest mjeseci. Zatim im je trebalo još devet mjeseci da odgovore na dodatnih 655 pitanja, koja je Komisija dostavila u martu 2019. godine. Konačni odgovori Komisiji predati su u decembru 2019. godine uz napomenu da oko 23 pitanja iz oblasti političkih kriterija i obrazovanja i kulture ne postoji politički dogovor. U maju 2019. godine, Komisija je usvojila Mišljenje o zahtjevu BiH za članstvo u EU[[6]](#footnote-6), naglasivši da BiH i dalje ne zadovoljava u dovoljnoj mjeri kriterije iz Kopenhagena i da mora uložiti dodatne napore. Mišljenje je samo potvrdilo općepoznati stav da vlasti u BiH godinama nisu u stanju riješiti izazove koje pred njih stavljaju procesi evropskih integracija.

Proces pristupanja je danas rigorozniji nego ranije i rezultat je kako razvoja EU, tako i lekcija naučenih iz iskustava pristupanja sadašnjih zemalja članica. Proces se gradi na strogom uslovljavanju, a napredak prema članstvu zavisi od svake zemlje pojedinačno. Politika uslovljavanja je ojačana sistematskom upotrebom mjerila (*eng*. benchmarks) u pristupnim pregovorima. Kako je naglašeno u Mišljenju Komisije, iako je decentralizirana struktura države u skladu s članstvom u Evropskoj uniji, BiH će morati reformirati svoje institucije kako bi mogla efikasno učestvovati u donošenju odluka na nivou EU i u potpunosti provoditi i primijeniti *acquis*. Korijenite reforme također predstoje i bh. javnim emiterima.

Pitanja iz Upitnika sadržajno prate 35 pregovaračkih poglavlja. Javni emiteri u BiH tema su Poglavlja 10 Upitnika koje tretira temu Informacionog društva i medija. Nažalost, i javni emiteri u BiH jasno oslikavaju podijeljenost bh. društva. Sistem javnih emitera u BiH čine tri odvojena emitera (Radio-televizija Bosne i Hercegovine – BHRT, Radio-televizija Federacije Bosne i Hercegovine – FTV i Radio-televizija Republike Srpske – RTRS) koji podliježu odredbama triju različitih zakona. Kako je naglašeno u Izvještaju o medijskim slobodama u BiH, koji je objavila Fondacija Konrad Adenauer, ni jedan od tri emitera nije finansijski stabilan, što dovodi do situacije da ovise o reklamiranju kao izvoru finansiranja i utiče na kvalitet programske šeme, jer ostavlja manje mjesta za obrazovne i naučne programe, te otvara prostor za kompromitovanje novinarskog integriteta[[7]](#footnote-7). Godinama su vlasti u BiH bezuspješno vodile debate o različitim mogućnostima za rješavanje problema finansiranja javnih emitera, ali dogovor nikada nije postignut. Dodatan problem predstavlja činjenica da neki od članova iz *Zakona o javnom radiotelevizijskom servisu BiH*[[8]](#footnote-8) nikada nisu implementirani. Ključni član odnosi se na uspostavljanje četvrtog, zajedničkog pravnog subjekta, Korporacije javnih RTV servisa BiH, koji nikada nije ugledao svjetlo dana. Svrha Korporacije trebala je biti da pospješuje saradnju između tri postojeća javna emitera. BiH također nikada nije okončala proces prelaska na digitalno emitovanje programa.

U svojim odgovorima na Upitnik, BiH je Komisiji jasno oslikala stanje u javnim emiterima u BiH. Odgovori su bazirani na tehničkim podacima te zakonima iz navedenih oblasti koji predstavljaju dobar osnov, ali je implementacija postojećeg zakonodavstva nedovoljna. Odgovori također nisu usklađeni između različitih nivoa vlasti u BiH, već je svaki od njih predstavio svoje viđenje i mišljenje o temi. Komisija je u svom Mišljenju[[9]](#footnote-9) očekivano napredak koji je BiH u ovoj oblasti svrstala u kategoriju rane faze pripremljenosti za pristup EU, što podrazumijeva najniži stepen napretka. Napomenuto je da su posebna pažnja i značajni napori potrebni da se osigura finansijska održivost sistema javnih RTV servisa. Ovakvi kakvi su sada, podložni su političkim uticajima, a njihova finansijska održivost je neizvjesna, naglašeno je u Mišljenju. Komisija je također potcrtala da je BiH općenito u ranoj fazi kada je u pitanju nivo spremnosti da preuzme obaveze koje proističu iz članstva u EU, te da je potrebno uložiti značajne napore i u velikoj mjeri ojačati kapacitete zemlje na svim nivoima ili objediniti resurse i kapacitete kako bi se BiH mogla nositi sa obavezama u pogledu članstva u EU. Ovaj proces uključuje i reformu javnih emitera.

**Metodološki pristup istraživanju**

Predmet istraživanja ovog magistarskog rada je reforma javnih emitera u Bosni i Hercegovini u kontekstu EU integracija. U najširem smislu, predmet istraživanja je sistem javnog emitiranja u Bosni i Hercegovini, odnosno potreba za njegovim reformisanjem u skladu sa Zakonom o javnom emitiranju u BiH (koji nikada nije do kraja primijenjen) i, posebno, sa zahtjevima koji se pred BiH postavljaju u procesu EU integracija.

U tom smislu je u predmetu istraživanja potrebna ocjena gdje se Bosna i Hercegovina nalazi u procesu EU integracija. Naučni cilj istraživanja je prikazati objektivno stanje javnih emtira u BiH koristeći se aspektom BiH u EU. Maja Milavićdefiniradruštveniciljistaživanjananačin da se prvo bavi pitanjem uloge reforme javnih emitera u procesu EU integracija uopće, da bi kasnije taj cilj bio sužen na temu uloge i predstojeće reforme javnih emitera BiH u procesu EU integracija.

**Hipotetički okvir istraživanja**

Generalna hipoteza predmetnog istraživanja je da je reforma javnih emitera kao Poglavlje 10 EU *acquisa* nužan uslov za pristup BiH Evropskoj uniji. Svaka od zemalja članica morala je u zakonodavnom i svakom drugom smislu prilagoditi svoj sistem javnih emitera zahtjevima EU tržišta, pa tako taj zadatak predstoji i BiH.Da bi uspješno okončala proces EU integracija, Bosna i Hercegovina će morati u potpunosti reformisati svoj sistem javnih emitera, koji su trenutno finansijski neodrživi, te kao takvi podložni raznim političkim uticajima. Za korjenito pokretanje ovog procesa u Bosni i Hercegovini već godinama nedostaje politička volja, jer politički subjekti javne sisteme koriste kao dodatne izvore svoje političke moći. Oni također imaju potpuno oprečne vizije o tome kako bi javni emiteri BiH trebali izgledati i obavljati svoje djelatnosti.

Podhipoteze u ovom istraživanju su da svako zadržavanje istog stanja ili neispunjavanje uslova za reformu javnih emitera usporavaproces integrisanja BiH u EU tokove.

 Podhipoteza je također da vlast u BiH u političkom smislu nije učinila dovoljno da omogući neophodnu reformu javnih emitera i nastavlja da kontinuirano opstruira ovaj proces, jer joj nije u interesu da BiH ima objektivan i finansijski neovisan sistem javnih emitera, budući da bi to značilo gubitak političkog uticaja vladajućih stranaka nad medijima koji su ključni za informisanje bh. javnosti.

Politički predstavnici tri dominantne etničke grupe u BiH žele da zadrže trenutno stanje u sistemu javnog informisanja jer profitiraju od političkog uticaja koji uživaju. Ovaj stav jasno je demonstriran u odgovorima na Poglavlje 10 – Informaciono društvo i mediji, u kojima je uz pomoć fragmentiranog mehanizma koordinacije EU, svaki nivo vlasti predstavio svoje stanovište o trenutnom stanju u javnim emiterima. Stavovi su neusaglašeni i često oprečni.

**Način istraživanja**

U istraživanju će biti korištene opće naučne metode indukcije i dedukcije u svrhu izvođenja općih naučnih zaključaka.

Metoda analize sadržaja biće korištena za analiziranje odgovora BiH na pitanja iz Poglavlja 10 Upitnika Evropske komisije, Mišljenja Evropske komisije o zahtjevu BiH za članstvo u EU, Izvještaja Evropske komisije o napretku BiH u procesu EU integracija i druge srodne literature.

Metoda deskripcije bit će korištena kroz navedenu stručnu literaturu koja će dati ocjenu stanja kako u javnim emiterima u BiH, tako i napretka postignutog od strane države u procesu EU integracija.

Uporedna metoda koristiće se za analiziranje medijske legislative i izvještaja o stanju u javnim emiterima zemalja članica EU i zemalja iz regije, kao i relevantne legislative u BiH.

Za prikupljanje podataka bit će korištena tehnika intervjua (političkihpredstavnika koji se bave pitanjima pristupa BiH EU integracijama, uposlenika Direkcije za Evropske integracije, predstavnika civilnog društva koji prate proces EU integracija BiH kao i medijskih stručnjaka).

**Naučna i društvena opravdanost istraživanja**

Rezultat ovog istraživanja istražiće koja je uloga javnih emitera u procesu EU integracija jedne države, te koliko je je reforma javnih emitera u BiH zaista uslov za integrisanje BiH u EU? Ono će ispitati koji su procesi koji se tiču reforme javnih emitera u procesu EU integracija BiH okončani, a koji još predstoje.

 Rezultati će također dovesti do proširivanja naučnog saznanja o tome koja su iskustva zemalja iz regije, koje imaju sličnu medijsku sliku i zakonodavstvo iz spomenute oblasti, kao i iskustva zemalja članica EU kada je riječ o reformama javnih emitera, koje su one morale poduzeti u procesu EU integracija.

Društvena opravdanost istraživanja je iskazana kroz definisanje ključnih aktera političkih dešavanja koji imaju najveći uticaj na reformu javnih emitera u BiH, zadataka koji BiH na ovom putu predstoje te obaveza koje i sami javni emiteri moraju ispuniti da bi BiH jednog dana ispunila uslove i postala punopravna članica EU sa sistemom javnih emitera koji su tom izazovu dorasli.

**Literatura**

Literatura koju će kandidatkinja koristiti sastoji se od recentnih izvora (knjiga i dokumenata)-

KNJIGE:

* Banović, D. *et al.* (2011). *Država, politika i društvo u Bosni i Hercegovini: analiza postdejtonskog političkog sistema.* University Press, Sarajevo
* Beširević, N. (2013). *Vanjska politika Europske unije i Zapadni Balkan*, Fakultet političkih znanosti, Zagreb
* Čepo, D. (2013). *Političke institucije Europske unije*, Plejada, Zagreb
* Dedić, H. (2015). *Bosna i Hercegovina i Evropska unija: Pretpostavke i dosezi integracije*, Bosanska riječ Tuzla, Tuzla
* Guegen, D. (2001), *Praktični vodič kroz labirint Europske unije – struktura, ovlasti i procedure*, Ministarstvo za europske integracije Republike Hrvatske, Zagreb
* Katsirea, I. (2008). *Public Broadcasting and European Law*, Kluwer Law International, Alphen Aan Den Rijn
* Lasić, M. (2009). *Europska unija: Nastanak, strategijske nedoumice i integracijski dometi*, Sarajevo Publishing, Sarajevo
* Lasić, M. (2015). *Uzaludni proeuropski pledoaje*, Synopsis, Sarajevo
* Lasić, M. (2016). *Transnacionalne socijalizacije politike i institucije Europske unije*, Hrvatsko kulturno društvo „Napredak“, Zadar
* Lasić, M. (2020). *Zašto nam izmiču europski horizonti?*, University Press, Sarajevo
* Michalis, M. (2010). *EU Broadcasting Governance and PSB: Between a Rock and a Hard Place*, Palgrave Macmillan, London
* Misita, N. (2010). *Evropska unija: osnivanje i razvoj,* Revicon, Sarajevo
* Misita, N. (2019). *Uvod u pravo Evropske unije*, Pravni fakultet Univerziteta u Sarajevu, Sarajevo
* Pejanović, M. (2005). *Politički razvitak BiH u postdejtonskom periodu*, Šahinpašić, Sarajevo
* Pejanović, M. (2016). *Essays on the statehood and political development of Bosnia and Herzegovina*, Šahinpašić, Sarajevo
* Riemen, R. (2016). *Povratak Europe*, TIM press, Zagreb
* Saurugger, S. (2013). *Teorije i koncepti europske integracije*, Fakultet političkih znanosti u Zagrebu i Biblioteka Politička misao, Zagreb
* Varufakis, J. (2016). *TRPITE ONO ŠTO MORATE? – Povijest Europske unije i njezina budućnost*, SANDORF, Zagreb
* Žižek, S. (2013). *Šta Europa želi*?, Algoritam, Zagreb

DRUGI PISANI MATERIJALI:

* Ahmetašević, N. i Hadžiristić, T. (2017). *The Future of Public Service Broadcasting in Bosnia and Herzegovina*.Sarajevo: Analitika.
* Arriaza Ibarra, K., Nowak, E. i Kuhn, R. (ured.) (2015). *Public Service Media in Europe: A Comparative Approac*h. London: Routledge.
* Bardoel, J. and d'Haenens L. (2008). Reinventing public service broadcasting in Europes: prospects, promises and problems.*Journal of Media, Culture and Society*, 30 (3), 337-355.
* Buljubašić, B. i Turčilo, L. (2016). *Nevidljiva Evropa : medijska slika evropskih integracija u Bosni i Hercegovini : analiza dominantnih narativa u izvještavanju printanih i online medija u BiH o evropskim integracijama*. Sarajevo: Heinrich Böll Stiftung, Ured za Bosnu i Hercegovinu.
* Clifton, J. and Diaz-Fuentes, D. (2010). *Reconceptualising Public Services after Integration: States, Markets and Entitelements in the European Union*. United Nations University-Centre for Regional Integration Studies, e-Working Paper, W-2004/8
* Donders, K. and Pauwels, C. (2010). The introduction of an ex ante evaluation for new media services: Is Europe asking for it, or does public service broadcasting service need it?.*International Journal of Media and Cultural Politics*, 6 (2), 133-148.
* Džanko, N. (2019). *Politički pritisci na javni RTV servis u BiH*(magistarski rad). Fakultet političkih nauka u Sarajevu.
* Džihić, V. and Wieser, A. (2011). Incentives for Democratization? Effects of EU Conditionality on Democracy in Bosnia & Hercegovina.*Journal of Europe-Asia Studies*, Special Issue: Unconditional Conditionality? The Impact of EU Conditionality in the Western, 63 (10), 1803-1825.
* Friis, L. and Murphy, A. (2000). Turbo-charged negotiations': the EU and the Stability Pact for South Eastern Europe.*Journal of European Public Policy*, Special Issue: Negotiation and Policy Making in the European Union, 7 (5), 767-786.
* Heinderyckx, F. (2015). European Public Sphere: Transnational News Media and the Elusive European Public Sphere.International Journal of Communication, 9, 3161–3176.
* Humphreys, P. (2007). The EU, Communications, Liberalization and the Future of Public Service Broadcasting.U: K. Sarikakis (ured.). Media and Cultural Policy in the European Union (str. 91–112). Amsterdam: Brill.
* Juncos, A. (2005). The EU’s post-Conflict Intervention in Bosnia and Herzegovina: (re)Integrating the Balkans and/or (re)Inventing the EU?.*Southeast European Politics Journal*, VI (2), 88-108.
* Kleinstüber, H. J. (2001). Habermas and the Public Sphere: From German to a European Perspective.*Journal of the European Institute for Communication and Culture*, 8 (1), 95-108.
* Meyer, C. (2002). Political Legitimacy and the Invisibility of Politics: Exploring the European Union’s Communication Deficit.*Journal of Common Market Studies*, 37 (4), 617-639.
* Nowak, E. (2014). Between Economic Objectives and Public Remit: Positive and Negative Integration in European Media Policy.U: K. Donders, C. Pauwels, J. Loisen (ured.). *The Palgrave Handbook of European Media Policy*(str. 96-109). London: Palgrave Macmillan.
* Pauwels, C., Koloriet, L. i Style, H. (ured.) (2009).*Rethinking European Media and Communications Policy.*Brussels, Belgium: VUBPress
* Sarčević, E. (2009). Bosnia and Herzegovina and Controversies of the EU Integration Processes.*Zeitschrift für öffentliches Recht*, 64, 237–249.
* Schlesinger, P. (2001). Changing Spaces of Political Communication: The Case of the European Union.*Journal of Political Communication*, 16 (3), 263-279.
* Servaes, J. (2003). *The European Information Society: A Reality Check 2003*. Bristol: Intellect.
* Think Tank Populari (2013). “Iz Brazila u Brisel” – izvještaj
* *VII Međunarodi simpozij – Reforme u BiH – put ka europskim integracijama: zbornik radova* (2007). Sarajevo: Revicon

WEB STRANICE:

* <https://www.analitika.ba/bs/projekti/perspektive-i-razvoj-javnih-emitera-komparativna-studija-razvoja-javnih-rtv-servisa-na>
* <https://www.coe.int/en/web/portal>
* <https://www.ebu.ch/home>
* <https://europa.ba/>
* <https://eur-lex.europa.eu/legal-content/EN/ALL/?uri=CELEX%3A52001XC1115%2801%29>
* <http://www.euromediagroup.org/>
* <https://www.consilium.europa.eu/en/>
* <https://www.consilium.europa.eu/hr/european-council/>
* <https://ec.europa.eu/>
* <https://euinfo.rs/medijske-slobode-i-evropske-integracije/>
* <https://eu-monitoring.ba/>
* <https://cpu.org.ba>
* <https://dei.gov.ba>
* <https://itu.int>
* <http://kas.de>
* <https://www.rak.ba/bs-Latn-BA/>
* <https://journals.sagepub.com/home/ejc>

<http://www.media.ba/bs/vijesti/preporuke-medunarodne-konferencije-za-spas-bhrt>

* <https://ohr.int>
* <https://www.osce.org/bs/fom/94108?download=true>
* <https://www.osce.org/hr/fom/94109?download=true>
* <https://parco.gov.ba/>
* <https://populari.org>
* <https://pravosudje.ba>
* <http://www.predsjednistvobih.ba/Default.aspx?langTag=bs-BA&template_id=155&pageIndex=1>
* <https://savjetministara.gov.ba>

**Zaključak sa prijedlogom**

Tema:“REFORMA JAVNIH EMITERA U BOSNI I HERCEGOVINI U KONTEKSTU EU INTEGRACIJA”, predmetno pripada komunikološkojnauci i društveno i naučno je značajna i relevantna i podobna za individualno i samostalno istraživanje.

Kandidatkinja ispunjava zakonom utvrđene uslove za prijavu magistarske teze.

Imajući u vidu da je tema podobna za naučno istraživanje i da kandidatkinja ispunjava uslove, predlažemo da se ovaj Izvještaj o ispunjavanju uslova kandidatkinje i podobnosti teme magistarskog rada usvoji.

 KOMISIJA:

Prof.dr. Lejla Turčilo, predsjednica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr. Belma Buljubašić, članica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr. Nedžma Džananović Miraščija, članica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. <https://ec.europa.eu/neighbourhood-enlargement/sites/near/files/eu_trek_teaching_notes_hr.pdf> [↑](#footnote-ref-1)
2. <http://www.cpu.org.ba/oblasti-djelovanja/politike-europskih-integracija/> [↑](#footnote-ref-2)
3. <https://europa.ba/?page_id=484> [↑](#footnote-ref-3)
4. <https://ec.europa.eu/neighbourhood-enlargement/countries/check-current-status_en> [↑](#footnote-ref-4)
5. <http://www.dei.gov.ba/dei/direkcija/sektor_strategija/Upitnik/default.aspx?id=16753&langTag=bs-BA> [↑](#footnote-ref-5)
6. <https://europa.ba/wp-content/uploads/2019/06/Misljenje-Komisije-o-zahtjevu-Bosne-i-Hercegovina-za-%C4%8Dlanstvo-u-Evropskoj-uniji.pdf> [↑](#footnote-ref-6)
7. <https://www.kas.de/en/web/balkanmedia/media-freedom1> [↑](#footnote-ref-7)
8. <http://www.mkt.gov.ba/dokumenti/komunikacije/zakoni/zakoni/default.aspx?id=3608&langTag=bs-BA> [↑](#footnote-ref-8)
9. <https://europa.ba/wp-content/uploads/2019/06/Misljenje-Komisije-o-zahtjevu-Bosne-i-Hercegovina-za-%C4%8Dlanstvo-u-Evropskoj-uniji.pdf> [↑](#footnote-ref-9)